**ZAPISNIK SJEDNICE ŠKOLSKOG ODBORA**

 Zapisnik sa 06. sjednice Školskog odbora OŠ Vjekoslava Kaleba Tisno, održane 27. prosinca 2013. godine u 16.00. sati u uredu ravnateljice OŠ Vjekoslava Kaleba.

 Sjednici su nazočni: Kristijan Jareb, predsjednik; Maja Klarin, Martina Fantov i Silvio Šoda, članovi; Slavka Plenča, ravnateljica. Za zapisničara je postavljen Silvio Šoda.

 Nenazočni su: Miro Torić, Jana Ukas i Antonija Modrušan.

 Predsjednik Školskog Odbora Kristijan Jareb je otvorio sjednicu pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

 Predložen je i usvojen slijedeći:

 **DNEVNI RED:**

1. Usvajanje zapisnika sa 05. sjednice
2. Rješavanje natječaja za učitelja/icu fizike na neodređeno nepuno radno vrijeme 10 sati tjedno
3. Rješavanje natječaja za učitelja/icu violončela na neodređeno nepuno radno vrijeme 18 sati tjedno
4. Rješavanje natječaja za učitelja/icu violine na neodređeno nepuno radno vrijeme 16 sati tjedno
5. Rješavanje natječaja za učitelja/icu klarineta na neodređeno nepuno radno vrijeme 09 sati tjedno
6. Rješavanje natječaja za učitelja/icu solfeggia na neodređeno nepuno radno vrijeme 09 sati tjedno
7. Rješavanje natječaja za učitelja/icu gitare na neodređeno nepuno radno vrijeme 16 sati tjedno
8. Rješavanje natječaja za učitelja/icu klavira na neodređeno nepuno radno vrijeme 14 sati tjedno
9. Rješavanje natječaja za učitelja/icu flaute na neodređeno nepuno radno vrijeme 02 sata tjedno
10. Financijski plan za 2014. godinu
11. Razno

Ad. 1. Na zapisnik sa 05. sjednice Školskog odbora nitko od nazočnih članova nije imao primjedbe te je zapisnik jednoglasno prihvaćen.

Ad. 2. Na natječaj za učitelja fizike m/ž prijavilo se dvoje kandidata i to:

1. Daniel Berović, diplomirani inženjer elektrotehnike, iz Šibenika
2. Ivana Mihek, diplomirana učiteljica s pojačanim programom iz nastavnog predmeta matematika, iz Pirovca

Ni jedan ni drugi kandidat ne zadovoljavaju uvjete natječaja, te ravnateljica predlaže Daniela Berovića, koji je već otprije zaposlen na ovom radnom mjestu temeljem ugovora na određeno vrijeme. nitko od članova Školskog odbora nije imao primjedbe te je jednoglasnom odlukom Školskog odbora, Daniel Berović primljen na radno mjesto učitelja fizike, uz uvjet ponavljanja natječaja u roku od 5 mjeseci zbog nestručnosti učitelja.

Ad.3. Na natječaj za učitelja violončela prijavio se samo jedan kandidat i to:

1. Danica Čelar, akademska glazbenica – violončelistica i profesorica violončela, iz Šibenika

Ravnateljica je predložila Danicu Čelar kao jedinog kandidata, te je jednoglasnom oslukom Školskog odbora Danica Čelar primljena na radno mjesto učiteljice violončela.

Ad.4. Na natječaj za učitelja violine prijavilo se dvoje kandidata i to:

1. Nataša Pušić, akademska glazbenica – violinistica i profesorica violine, iz Pirovca
2. Vanja Somođi, akademska muzičarka – violinistica i profesorica violine, iz Varaždina

Ravnateljica je predložila Natašu Pušić, koju je Školski odbor jednoglasno prihvatio.

Ad.5. Na natječaj za učitelja klarineta prijavio se samo jedan kandidat i to:

1. Davor Lozić, akademski muzičar – klarinetist, iz Kaštel Lukšića

Ravnateljica je predložila Davora Lozića, te ga je Školski odbor prihvatio, uz uvjet ponavljanja natječaja za 2 mjeseca zbog toga što gosp. Lozić već ima zasnovan radni odnos na puno radno, te se s njim može sklopiti ugovor o djelu na određeno vrijeme, do prijave kandidata koji ima mogućnost zasnivanja radnog odnosa temeljem ugovora o radu.

Ad.6. Na natječaj za učitelja solfeggia prijavilo se troje kandidata i to:

1. Lana Jurišić, diplomirana muzikologinja, sa stalnim boravištem u Betini
2. Mateja Šeneta Skračić, magistra glazbene kulture, iz Šibenika
3. Jadranko Matulić, sveučilišni prvostupnik glazbene pedagogije, iz Splita

Jedina stručna osoba za zapošljavanje na ovom radnom mjestu je Mateja Šeneta Skračić koja je već bila zaposlena na radnom mjestu učitelja solfeggia u našoj ustanovi, temeljem ugovora o djelu (kao vanjski suradnik) jer navedena već radi na puno radno vrijeme u školstvu i kao takva ne može zasnovati radni odnos na temelju ugovora o radu. S obzirom da druga dva kandidata ne zadovoljavaju uvjete koji su bili u natječaju ravnateljica predlaže Lanu Jurišić. Školski odbor je prihvatio Lanu Jurišić uz uvjete ponovnog raspisivanja i rješavanja natječaja u roku od 5 mjeseci.

Ad.7. Na natječaj za učitelja gitare prijavio se samo jedan kandidat i to:

1. Filip Ljubičić, magistar muzike, iz Šibenika

Ravnateljica je predložila Filipa Ljubičića, te ga je Školski odbor prihvatio, uz uvjet ponavljanja natječaja za 2 mjeseca zbog toga što gosp. Ljubičić već ima zasnovan radni odnos na puno radno vrijeme, te se s njim može sklopiti ugovor o djelu na određeno vrijeme, do prijave kandidata koji ima mogućnost zasnivanja radnog odnosa temeljem ugovora o radu.

Ad.8. Na natječaj za učitelja klavira prijavio se samo jedan kandidat i to:

1. Sanja Arkus, akademska muzičarka i profesorica klavira, iz Murtera

Ravnateljica je predložila Sanju Arkus, te ju je Školski odbor prihvatio, uz uvjet ponavljanja natječaja za 2 mjeseca zbog toga što gđa. Arkus već ima zasnovan radni odnos na puno radno vrijeme, te se s njom može sklopiti ugovor o djelu na određeno vrijeme, do prijave kandidata koji ima mogućnost zasnivanja radnog odnosa temeljem ugovora o radu.

Ad.9. Na natječaj za učitelja flaute nije bilo prijavljenih kandidata, te će se natječaj ponoviti.

Ad.10. Ravnateljica je Školskom odboru dala na uvid Financijski plan za 2014. godinu te je objasnila pojedine stavke koje su zanimale članove Školskog odbora. Nakon kraće rasprave Školski odbor je usvojio Financijski plan.

Ad.11. Pod točkom Razno nije bilo rasprave.

Sjednica je završila u 17.00. sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/13-01/14

URBROJ: 2182-1-12/1-10-13-2

Tisno, 27. prosinca 2013